เรื่องร้องเรียน: ผมขอแจ้งการไม่มาเก็บขยะ ของรถเก็บขยะ สำนักงานเขตบางเขนครับ ซึ่งโดยปกติแล้ว รถเก็บขยะจะเข้ามาเก็บขยะในทุกวันจันทร์และวันพฤหัสบดี   ผมและผู้พักอาศัยอยู่ในซอยพหลโยธิน 63 แยก 2 ได้ตั้งข้อสังเกตว่ารถเก็บขยะมักจะไม่มาเก็บขยะในวันทำการที่ต่อเนื่องกับวันหยุดนักขัตฤกษ์อยู่บ่อยครั้ง   วันนี้จึงได้โทรศัพท์สอบถามสำนักงานเขตบางเขน ได้รับคำตอบว่ารถขยะออกปฏิบัติหน้าที่ตามปกติ  จึงขอสอบถามมายังท่าน เพื่อตรวจสอบการปฏิบัติหน้าที่ของรถเก็บขยะของสำนักงานเขตบางเขนว่าการกระทำดังกล่าวเป็นถือเป็นความบกพร่องในการปฏิบัติหน้าที่หรือไม่ พร้อมนี้ได้แนบภาพถ่ายการไม่มาเก็บขยะในรอบสัปดาห์นี้ (วันจันทร์และวันพฤหัสบดี) มาด้วยแล้ว  ขอขอบพระคุณครับ
การดำเนินการของเจ้าหน้าที่: ฝ่ายรักษาความสะอาดฯ ได้ลงพิ้นที่ตรวจสอบแล้ว พร้อมได้จัดเจ้าหน้าที่เข้าดำเนินการเเก้ไข จัดเก็บขยะให้เรียบร้อยเเล้ว พร้อมกำชับเจ้าหน้าที่ให้จัดเก็บให้ตรงตามรอบการจัดเก็บเพื่อไม่ให้มีขยะตกค้าง
ความเห็นของผู้แจ้ง: ขอบพระคุณมากๆครับ แก้ไขความเดือนร้อนของประชาชนได้รวดเร็วมากๆ ขอชมเชยครับ 🙏🏻
พื้นที่: แขวงอนุสาวรีย์ เขตบางเขน กรุงเทพมหานคร